Legal Document

Category: 24

Text:
20. ΝΟΜΟΘΕΤ. ΔΙΑΤΑΓΜΑ υπ’ αριθ. 1074 της 30 Δεκ. 1941/2 Μαρτ. 1942 Περί τροποποιήσεως του από 4 Σεπτ. 1935 Ν.Δ/τος περί διοικήσεως των Σιδηροδρόμων του Ελληνικού Κράτους. Άρθρ.1-3.(Τροποποιούνται τα χρηματικά όρια των άρθρ. 7 παρ. 1 εδάφ. ζ΄, άρθρ. 8 παρ. 1 έδαφ. ιβ΄και άρθρ. 11 παρ. 1 Ν.Δ. 4/4 Σεπτ. 1935, ανωτ. αριθ. 15). Άρθρ.4.-Τα δια των ανωτέρω άρθρων καθοριζόμενα όρια χρηματικών ποσών δια την έγκρισιν της εκτελέσεως έργων και προμηθειών των Σ.Ε.Κ. υπό του Γενικού Διευθυντού ή του Διοικητικού Συμβουλίου των Σ.Ε.Κ. είτε δια δημοπρασίας είτε άνευ τοιαύτης δύνανται ν’ αυξάνωνται ή ελαττούνται δια Κανονιστικών Δ/των εκδιδομένων εκάστοτε προτάσει των Υπουργών Οικονομικών και Συγκοινωνίας. Άρθρ.5.-(Προστίθεται εδάφιον ις΄εις την παρ. 1 άρθρ. 7 Ν.Δ. 4/4 Σεπτ. 1935). Άρθρ.6.-Αι διατάξεις του άρθρ. 1 του υπ’ αριθ. 1453 του 1938 Α. Νόμου θεωρούνται εφαρμοζόμεναι και δια τας αποδοχάς των υπαλλήλων των Σ.Ε.Κ. από της ισχύος του ως άνω Νόμου, του δικαιώματος κατασχέσεως μέρους των αποδοχών τούτων και των εφ’ άπαξ βοηθημάτων του Ταμείου Προνοίας Σ.Ε.Κ. νοουμένου υπέρ των Σ.Ε.Κ. προς εξασφάλισιν των πάσης φύσεως χρεών των υπαλλήλων τούτων προς το νομικόν πρόσωπον των Σ.Ε.Κ. Πάσαι αι μέχρι της δημοσιεύσεως του παρόντος γενόμεναι παρακρατήσεις του τρίτου του βοηθήματος του καταβαλλομένου υπό του Ταμείου Προνοίας Σ.Ε.Κ. προς εξόφλησιν χρεών απολυθέντων υπαλλήλων προς τους Σ.Ε.Κ. θεωρούνται νομίμως γενόμεναι, είτε επεβλήθη κατάσχεσις είτε μη. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.